**Zápisnica z ustanovujúceho zasadnutia obecného zastupiteľstva obce**

**Lúč na Ostrove konaného dňa 29.11.2022 v kultúrnom dome**

Prítomní: podľa priloženej prezenčnej listiny

- starosta doterajší, novozvolený

- predseda MVK, zvolený poslanci a obyvatelia obce

Program

**1**. Zahájenie

**2.** Určenie zapisovateľa a overovateľov zápisnice

**3**. Oznámenie výsledkov volieb do orgánov samosprávy obce

**4**. Zloženie sľubu novozvoleného starostu obce prevzatie insígnie, a prevzatie vedenia ustanovujúceho zasadnutia novozvoleným starostom

**5**. Zloženie sľubu poslancov novozvoleného OZ

**6**. Vystúpenie starostu

**7.** Schválenie programu ustanovujúceho zasadnutia zastupiteľstva

a./Vymenovanie zástupcu starostu

b./Schválenie poslanca zastupiteľstva, ktorý bude poverený zvolávať a viesť zasadnutia zastupiteľstva v súlade so znením § 12 zákona o obecnom zriadení.

c./Vytvorenie obecnej rady

d./Zriadenie komisie podľa čl. 7 ods.5 zákona 4. 357/2004 Z.z. o ochrane verejného záujmu pri výkone funkcií verejných funkcionárov

e./Ostatné výbory, komisie

f./ Určenie platu starostu

**8.** Diskusia

**9**. Návrh uznesenia

**10.** Záver

**1. Zahájenie**

Prvé ustanovujúce zasadnutie obecného zastupiteľstva po komunálnych voľbách konaných dňa 29. októbra 2022 otvoril starosta obce Mgr. Ladislav Kiss . Privítal novozvolených poslancov OZ a ostatných prítomných občanov. Po otvorení zasadnutia požiadala predsedu miestnej volebnej komisie, aby na ustanovujúcom zasadnutí OZ informoval prítomných o výsledkoch volieb do obecného zastupiteľstva a o výsledku voľby starostu v obci.

**2. Určenie zapisovateľa a overovateľov zápisnice**

Za zapisovateľku zápisnice z prvého zasadnutia bola určená Terézia Mészárosová.

Za overovateľov zápisnice boli určení poslanci: Norbert Androvics a Peter Tóth.

Hlasovanie: Návrh jednohlasne schválený.

**3. Oznámenie výsledkov volieb do orgánov samosprávy obce**

Predseda miestnej volebnej komisie Štefan Puha prečítal správu o výsledku komunálnych volieb v obci Lúč na Ostrove na funkciu starostu obce a poslancov obecného zastupiteľstva konaných dňa 29.10.2022.

Poďakoval členom okrskových volebných komisií a miestnej volebnej komisie za dobrú spoluprácu v čase konania volieb a obci za vytvorené podmienky pre činnosť komisií. Konštatoval, že pri zabezpečovaní volieb neboli zaznamenané žiadne negatívne javy. Novozvolenému starostovi a novozvoleným poslancom OZ zablahoželal a poprial veľa úspechov, zdravia pri ich práci. Správa je priložená k zápisnici ako príloha.

**4. Zloženie sľubu novozvoleného starostu obce prevzatie insígnie, a prevzatie vedenia ustanovujúceho zasadnutia novozvoleným starostom.**

Po vypočutí výsledkov volieb znovuzvolený starosta obce Mgr. Ladislav Kiss zložil sľub a potvrdil podpisom pod text sľubu napísaného na osobitnom liste /v prílohe/ . Novozvolený starosta ujímal vedenie ustanovujúceho zasadnutia OZ.

**5. Zloženie sľubu poslancov**

Zasadnutie pokračovalo podľa programu zložením sľubu poslancov OZ. Poslanci zložili sľub podľa zákona NR SR č.369/1990 Zb. o Obecnom zriadení. Po podpísaním pod text sľubu a prevzatí osvedčenia o zvolení za poslanca OZ. Starosta obce Mgr. Ladislav Kiss poďakoval členom bývalého OZ za vykonanú prácu a blahoželal novozvoleným poslancom. Konštatoval, že OZ je spôsobilé rokovať a uznášať sa . /Podpísaný sľub v prílohe/

**6. Vystúpenie novozvoleného starostu**

Pán starosta poďakoval všetkým za dôveru, za účasť vo voľbách, členom okrskových volebných komisií a členom miestnej volebnej komisie ako aj zamestnancom obecného úradu za vykonanú prácu a predniesol svoj prejav. Vo svojej práci bude naďalej pokračovať pre blaho a potreby občanov obce a obec chce naďalej zveľaďovať a skrášľovať.

**7. Schválenie programu ustanovujúceho zasadnutia obecného zastupiteľstva**

Starosta obce požiadal poslancov OZ o hlasovanie za návrh programu ustanovujúceho zasadnutia obecného zastupiteľstva.

Hlasovanie: Návrh bol jednohlasne schválený.

**8. Voľba komisií a zástupcu starostu**

**a**/ **Vymenovanie zástupcu starostu** - Pán starosta vymenoval za zástupcu starostu pani Anikó Nagyovú, ktorá plnila túto funkciu už aj v predchádzajúcom volebnom období.

Hlasovanie: za : 7, Proti: 0, Zdržal sa hlasovania: 0

**b/** Pán starosta navrhol aby obecné zastupiteľstvo poverilo poslanca, ktorý bude oprávnený zvolávať a viesť zasadnutia obecného zastupiteľstva. Navrhol poslanca Jozefa Ledeckýho. Hlasovanie: za : 6, Proti: 0, Zdržal sa hlasovania: 1 /Jozef Ledecký/

**c/** Na vytvorenie Obecnej rady nebol podaný návrh.

Jednohlasne schválili že sa nevytvorí.

**d**/ Zriadenie komisie podľa čl. 7 ods.5 zákona 4. 357/2004 Z.z. o ochrane verejného záujmu pri výkone funkcií verejných funkcionárov. Pán starosta podal návrh na členov návrhovej komisie.

Voľba návrhovej a volebnej komisie - Predseda : Mgr. Zuzana Makó

členovia : Martina Kún Meton, Anikó Nagyová

Voľba komisie bol jednohlasne schválený.

**f/** Ostatné výbory, a komisie budú zvolené podľa potreby na nasledujúcej schôdze.

Návrh bol jednohlasne schválený.

**g/** Určenie platu starostu

Hlavný kontrolór obce Ing. Jozef Török predložil návrh na uznesenie o určení platu starostu obce Lúč na Ostrove. Podľa zákona č. 320/2018 Z.z., ktorým sa mení a dopĺňa zákon NR SR č. 253/1994 Z.z. o právnom postavení a platových pomeroch starostov obcí v znení neskorších predpisov je plat starostu stanovený v jednotlivých skupinách podľa počtu obyvateľov a určeného násobku priemernej mzdy zamestnanca národného hospodárstva, ktorý vyčísľuje Štatistický úrad SR za prechádzajúci kalendárny rok (t.j. 1211,00 x 1,83 = 2 216,13 €).

Podľa § 4 ods. 2 cit. zákona plat starostu nemôže byť nižší, ako je ustanovené v § 3 ods. 1. Obecné zastupiteľstvo môže tento plat rozhodnutím zvýšiť až o 60%.

Plat starostu sa upraví k 1. Januáru, po zverejnení oznámenia ŠÚ SR o výške priemernej mesačnej mzdy zamestnanca v národnom hospodárstve v prechádzajúcom kalendárnom roku. Mesačný plat starostu sa vypočíta nasledovne:

1211,00 € x 1,83 50%

Priemerná mesačná mzda zamestnanca koeficient + zvýšenie

v nár. hospodárstve za prechádzajúci rok

|  |  |  |  |
| --- | --- | --- | --- |
| Základný plat | 1211,00 | 1,83 koef. | 2 216,13 € |
| Schválené zvýšenie | 50 % |  | 1 108,06 € |
| Spolu zaokrúhlene |  |  | 3 325,00 € |

Obecné zastupiteľstvo má právo zvýšiť či znížiť plat starostu hoci aj po 1 mesiac od schválenia . / Doklad priložený/ OZ prerokovalo a schválilo plat starostu.

Hlasovaním za: 4, (Androvics Norbert, Bc. Tamás Csáky, Anikó Nagyová, Peter Tóth)

proti: 3, (Jozef Ledecký, Mgr. Zuzana Makó, Martina Kún Meton zdržali sa : 0, návrh bol schválený .

**9. Diskusia**

Do diskusie sa prihlásil hlavný kontrolór obce Ing. Jozef Török. Gratuloval znovuzvolenému pánovi starostovi, a novozvoleným poslancom. Poďakoval za dobrú spoluprácu bývalým členom obecného zastupiteľstva. Novému zastupiteľstvu zaželal veľa úspechov. Priska Ábrahámová nezávislá kandidátka na starostku zaželala úspešnú a zmysluplnú prácu znovuzvolenému starostovi a obecnému zastupiteľstvu. V budúcnosti chcú spoločne pracovať na rozvoji obce. Podľa jeho názoru viedla poctivú kampaň nechcela vyvolávať žiadne rozpory. Andrea Nagyová zapisovateľka okrskovej volebnej komisie oboznámila prítomným, že pri Spojených voľbách bolo povinné zasielať zápisnice o výsledku hlasovania elektronickou formou v programe štatistického úradu SR. Najprv bolo potrebné zápisnicu zasielať o výsledku volieb do zastupiteľstva VÚC a keď pracovníci ŠÚ potvrdili správnosť zápisnice, až potom sa mohli venovať komisie sčítaniu výsledkov volieb do samosprávy obce. Obidva okrsky sčítavali hlasov, vyhotovili zápisnice poslali elektronickou formou a čakali na potvrdenie od ŠÚ . Až potom miestna volebná komisia zhrnula výsledky obidvoch zápisníc a tiež zadala údaje do programu ŠÚ. Čakalo sa dlho na kontrolu, a po potvrdení správnosti výsledkov mohli uverejniť oficiálne výsledky volieb.

**10**. **Návrh uznesenia**

Pred záverom schôdze predseda návrhovej komisie Anikó Nagyová prečítala návrh uznesenia. Návrh uznesenia bol schválený zastupiteľstvom jednohlasne.

**UZNESENIA**

**z ustanovujúceho zasadnutia obecného zastupiteľstva**

**obce Lúč na Ostrove zo dňa 29.11.2022**

Obecné zastupiteľstvo na svojom ustanovujúcom zasadnutí prerokovalo:

**Uznesenie č. 41/2022/OZ**

Voľbu zapisovateľky a overovateľov zápisnice.

**Uznesenie č. 42/2022/OZ**

Informáciu predsedu MVK o výsledkoch volieb do orgánov samosprávy obce.

**Uznesenie č. 43/ 2022/OZ**

Ďalšie programové body ustanovujúceho zasadnutia.

**Uznesenie č. 44/2022/OZ**

Voľbu členov návrhovej a volebnej komisie.

**Uznesenie č. 45/2022/OZ**

**A/** Berie na vedomie

1. Výsledky volieb do orgánov samosprávy obce.

2. Vystúpenie znovu zvoleného starostu.

3. Vymenovanie zástupcu starostu Anikó Nagyovú.

**B/** Konštatuje, že

1. Znovu zvolený starosta obce Mgr. Ladislav Kiss zložil zákonom predpísaný sľub starostu obce.

2. Zvolení poslanci obecného zastupiteľstva zložili zákonom predpísaný sľub poslanca obecného zastupiteľstva: Norbert Androvics, Bc. Tamás Csáky, Peter Tóth, Anikó Nagyová, Martina Kún Meton, Mgr. Zuzana Makó, Jozef Ledecký.

**C/** Uznieslo

a/ Poveruje poslanca Jozefa Ledeckýho zvolávaním a vedením zasadnutí obecného zastupiteľstva v prípadoch podľa § 12.ods.2, ods.3, ods.5, ods.6 zákona SNR č.369/1990Zb. o obecnom zriadení v znení neskorších predpisov.

b/ Nezriaďuje odborné komisie a obecnú radu

c/ OZ zriaďuje mandátovú komisiu

Volí predsedu komisie : Mgr. Zuzana Makó

Členov komisie: Martina Kún Meton, Anikó Nagyová

d/ Dáva za úlohu pre poslancov OZ aby na budúcom zasadnutí predniesli svoje návrhy na vytvorenie komisií, a navrhovali členov.

Hlasovanie: OZ uznesenia jednohlasne schválilo.

**11. Záver**

Po prerokovaní všetkých programových bodov pán starosta poďakoval prítomným za dôveru a za účasť a ukončil .

V Lúči na Ostrove, dňa 29.11.2022

Zapisovateľka : Terézia Mészárosová

Overovatelia : .................................... starosta obce ...................................

Norbert Androvics Mgr. Ladislav Kiss

......................................

Peter Tóth